OpenLLM-France/wikimedia huggingface dataset:
# Juju (cantant)

Judith Wessendorf (Berlín, 20 de novembre de 1992) és una rapera alemanya d'ascendència amazic coneguda pel nom artístic de Juju.
Filla d'una mare alemanya i un pare amazic, Juju va créixer en una zona pobra al barri de Berlinès de Neukölln. De petita escoltava gangsta rap alemany (Bushido, Aggro Berlin, Sido) i als 14 anys va començar a rapejar com a afició en el seu temps lliure. El 2010 va conèixer Nura, la que seria la seva parella artística, amb la qual va formar el grup de rap SXTN. La seva primera cançó va ser «Deine Mutter» i les més conegudes «Von Party zu Party» (que havia assolit 30 milions de visualitzacions a Youtube dos anys després) i «Bongzimmer». El 2018, Nura i Juju es van separar i van començar les seves carreres en solitari. Juju va arribar al capdamunt de les llistes alemanyes amb els senzills «Melodien» (amb Capital Bra) i «Vermissen» (amb Henning May).

## Discografia

* Asozialisierungsprogramm (amb SXTN, EP)
* 2017: Leben am Limit (amb SXTN)
* 2018: «Winter in Berlin», «Heroin», «Melodien» (senzills)
* 2019: Blig bling

## Referències

* ↑ «Juju - Winter in Berlin // Track». juice.de. [Consulta: 21 maig 2019].
* ↑ «Konstanz: Vom Reiz des Krawall-Raps: So erlebt ein 18-Jähriger SXTN im Kula Konstanz». suedkurier.de. [Consulta: 21 maig 2019].
* ↑ «Berliner Rapperinnen SXTN: Entfesselt, laut und unverschämt». faz.net. [Consulta: 21 maig 2019].
* ↑ «Sxtn: Diese Frauen treten dem deutschen HipHop mächtig in den Arsch». bento.de. [Consulta: 21 maig 2019].
* ↑ «Leon Lovelock Interview: Juju über Beef mit Farid Bang, Nura (SXTN), Freizügigkeit, Drogen & Neukölln #KiC19». youtube.com. [Consulta: 21 maig 2019].
* ↑ «SXTN Biography». laut.de. [Consulta: 21 maig 2019].
* ↑ «SXTN - Deine Mutter». youtube.com. [Consulta: 21 maig 2019].
* ↑ «SXTN - Von Party zu Party». youtube.com. [Consulta: 21 maig 2019].
* ↑ «SXTN - Bongzimmer». youtube.com. [Consulta: 21 maig 2019].
# Josep Tarragó i Colominas

Josep Tarragó i Colominas (Reus, 1945 - Barcelona, 27 de juny de 2014) fou un veterinari català.
Es llicencià en Veterinària a la Universitat Complutense de Madrid (1968), es diplomà en alta direcció d'empreses per l'IESE (1992) i va obtenir un màster en Ciència per la Universitat de Newcastle upon Tyne (1970).
Després de treballar a la República Dominicana el 1972, va ser professor a la Universitat Complutense de Madrid (1973-1976) i cap del departament de Zootècnia a l'Escola Superior d'Agricultura de Barcelona (1976-1979). Membre fundador de la Institució Catalana d'Estudis Agraris - ICEA (1977). Durant la transició espanyola va col·laborar en la Comissió Mixta de Transferències de Serveis de l'Estat a la Generalitat (1978). Durant la Generalitat Provisional fou director del Departament d'Agricultura, Ramaderia i Pesca de la Generalitat de Catalunya, i després de les primeres eleccions al Parlament de Catalunya fou secretari general d'aquest departament del 1982 al 1985. El 1985 fou nomenat director del nou Institut de Recerca i Tecnologia Agroalimentàries (IRTA). El 2008 va cessar a petició pròpia i entrà a formar part de l'equip directiu del parc tecnològic Tecnoparc Reus SA.
També fou membre de l'Acadèmia Catalana de Ciències Veterinàries i del Consell Assessor de la Fundació Bayer. El 2009 va rebre la Creu de Sant Jordi de la Generalitat de Catalunya.

## Referències

* ↑ «Mor el fundador i exdirector de l'IRTA Josep Tarragó», 27-06-2014. [Consulta: 27 juny 2014].
* ↑ «Institució Catalana d'Estudis Agraris». [Consulta: 30 juny 2014].

## Enllaços externs

* Biografia a la web de la Generalitat
# József Tóth

József Tóth és el nom dels següents personatges:
* József Tóth (1929) (Mersevát, 1929 - Budapest, 2017) futbolista hongarès.
* József Tóth (1951) (Mosonmagyaróvár, 1951) futbolista hongarès.
# József Tóth (1929)

József Tóth (hongarès: Tóth József) (Mersevát, 16 de maig de 1929 - Budapest, 9 d'octubre de 2017) fou un futbolista hongarès de la dècada de 1950.
Fou internacional amb la selecció de futbol d'Hongria amb la qual participà a la copa del Món de futbol de 1954.
Pel que fa a clubs, destacà a Csepeli Vasas, actual Csepel SC.
Trajectòria com a entrenador:
* 1964–1967 Kaposvári Rákóczi
* 1967–1970 Pápai Textiles

## Referències

* ↑ Meghalt Tóth II. József, az Aranycsapat utolsó játékosa (hongarès)
* ↑ «FIFA Tournaments - Players & Coaches - Jozsef TOTH». Arxivat de l'original el 2014-04-13. [Consulta: 16 agost 2020].
* ↑ József Tóth (1929) a National-Football-Teams.com (anglès)
# Jueus d'Armènia

Els Jueus d'Armènia o jueus armenis, són un grup ètnic/religios jueu que viuen a Armènia. El seu nombre és de 700 persones aproximadament.

## Jueus a l'Armènia Contemporània

Molts jueus es van traslladar a la República Socialista Soviètica d'Armènia on trobaven més tolerància que a la zona de Rússia o Ucraïna. Després de la Segona Guerra Mundial, la població jueva va augmentar aproximadament a uns 5.000. Amb la dissolució de la Unió Soviètica molts han fet alià, a causa de la manca de serveis. En l'actualitat la població jueva del país s'ha reduït a 700, i tot i que és un nombre reduït, tenen una alta taxa de matrimonis. Malgrat el seu relatiu aïllament existeix una gran quantitat d'entusiasme per ajudar a la comunitat per fer front a les seves necessitats.
Hi ha molts armenis en assenyalar ascendència jueva incloent el campió d'escacs Garri Kaspàrov, l'escriptor de contes Serguei Dovlàtov, i l'activista de drets humans Ielena Bónner a l'ex Unió Soviètica. L'esposa de Levon Ter-Petrossian, primer president d'Armènia va confirmar la seva ascendència jueva.

## Enllaços externs

* Informació dels Jueus d'Armènia Arxivat 2009-03-13 a Wayback Machine.
* Informació dels Jueus d'Armènia
# Jueus de Belmonte

Els jueus de Belmonte son una comunitat criptojueva que ha perviscut oculta al municipi de Belmonte, a Portugal, durant sis-cents anys.

## Els "marrans" de Belmonte

Els marrans que constitueixen la comunitat de Belmonte es coneixen pels "jueus de Belmonte". Són una comunitat que ha perviscut en secret durant segles mercès a la tradició de l'endogàmia i a l'ocultació de qualsevol senyal extern de la fe que professen.
La comunitat jueva de la municipalitat de Belmonte, a la subregió portuguesa de Cova da Beira, es remunta al segle XII, i ha practicat el criptojudaisme des de l'ordre d'expulsió de 1497, però no fou descoberta fins a l'any 1917 per un jueu polonès enginyer de mines i historiador anomenat Samuel Schwarz.

## Retorn a la pràctica pública del judaisme

Alguns membres de la comunitat van retornar a la pràctica pública del judaisme ortodox cap als anys 1970s, especialment amb l'ajut de l'organització Shavei Israel, que es dedica a ajudar les comunitats criptojueves a retornar a la seva antiga fe, i van establir-la com la seva religió oficial. Van posar-se en contacte amb les autoritats judaiques d'Israel, que van reconèixer oficialment la comunitat retrobada. El 1996 van inaugurar la nova sinagoga Bet Eliahu. Tot i que finalment no es va fer, es va intentar posar sobre l'arc de la porta una pedra amb una inscripció en hebreu trobada a Belmonte i datada en 1296–1297.
El 2003, la Federació Sefardita Americana va crear el Belmonte Project per tal de recollir fons per adquirir materials i serveis educatius jueus per a la comunitat, que actualment té uns 300 membres en un municipi d'uns 7.000 habitants. El Museu Judaico de Belmonte obrí les portes el 17 d'abril de 2005. El 2006 es va donar per acabat el "Projecte Belmonte", i l'experiència de la tradició sefardita de Belmonte es considera única al món.
William Annyas (o Anes), descendent d'una família de marrans de Belmonte que havia emigrat a Irlanda i que havia tornat al judaisme, esdevingué batlle de Youghal, al Comtat de Cork, el 1555, essent el primer jueu elegit per a qualsevol càrrec a la història d'Irlanda.

## Referències

* ↑ http://www.the-jewish-story.org/belmonte.html Arxivat 2015-02-08 a Wayback Machine.
* ↑ «The Jewish Community of Belmonte». The Museum of the Jewish People at Beit Hatfutsot. Arxivat de l'original el 2018-07-03. [Consulta: 3 juliol 2018].
* ↑ «Sephardim Today» p. 9. americansephardifederation.org. Arxivat de l'original el 2011-07-20. [Consulta: 17 febrer 2009].
* ↑ Nolan, Rachel. «After 500 Years in Hiding, Jews Bring Prosperity to Iberian Town». forward.com, 03-01-2009. [Consulta: 17 febrer 2009].
* ↑ www.cm-belmonte.pt/Museujudaico Arxivat 26/7/2010, a Wayback Machine.
* ↑ www.dw-world.de/dw/article
* ↑ Ireland. Dept. of Foreign Affairs. Ireland today. Information Section, Dept. of Foreign Affairs, 1987 [Consulta: 9 juny 2012].

## Enllaços externs

* jewishwebindex.com (Jueus de Portugal, Espanya, Gibraltar i Mallorca)
* Després de 500 anys ocults, els jueus porten prosperitat a un poble ibèric
# Joshua Cohen

Joshua Aaron Cohen (Somer Point, Nova Jersey, 6 de setembre de 1980) és un novel·lista i escriptor nord-americà. A banda d'escriptor, també és traductor d'alemany i hebreu a l'anglès.

## Carrera professional

Cohen va créixer a Atlantic City, va passar els estius a Cape May, Nova Jersey i va anar a l'escola a la Trocki Hebrew Academy. Actualment viu a Red Hook, Brooklyn.
Va assistir a l'Escola de Música de Manhattan i va estudiar composició. El 2017, la revista Granta el va incloure a la seva llista decennal dels Millors Joves Escriptors Americans.
Les obres de Cohen han rebut diferents reconeixements. Witz va ser nomenat Best Book of 2010 per The Village Voice. Four New Messages va ser nomenat Best Book of 2012 per The New Yorker. Book of Numbers va ser nomenat Best Book of 2015 per The Wall Street Journal, NPR i New York Magazine.
Els seus assaigs han aparegut a Harper's, The New York Times, The New Republic, The New York Times Book Review, Bookforum, The Jewish Daily Forward, Nextbook, Tablet Magazine, Triple Canopy (revista en línia), Denver Quarterly, The Believer, The New York Observer i The London Review of Books, entre d'altres.
Cohen també va ser crític literari per a Harper's.

## Obres
### Novel·les

* Cadenza for the Schneidermann Violin Concerto (2007)
* A Heaven of Others (2008)
* Witz (2010)
* Book of Numbers (2015)
* Moving Kings (2017), traduït al castellà com Los reyes de la mudanza, De Conatus Editorial
* "PCKWCK" (2015)

### Obres curtes
#### Collections

* The Quorum (2005) (completed in 2001)
* Aleph-Bet: An Alphabet for the Perplexed (2007)
* Bridge & Tunnel (& Tunnel & Bridge) (2010)
* Four New Messages (2012)

### No ficció

* Attention: Dispatches from a Land of Distraction (2018)

## Referències

* ↑ «Nothing to Hide and Nowhere to Hide It in Joshua Cohen's Internet Novel» (en anglès). The New York Times.
* ↑ «Granta 139: Best of Young American Novelists 3» (en anglès). Granta Magazine.
* ↑ «Books of the Year» (en anglès). The New Yorker.
* ↑ Garner, Dwight «‘Four New Messages,’ Joshua Cohen's New Story Collection» (en anglès). The New York Times.
* ↑ Cohen, Joshua «The College Borough». Harper's Magazine, 01-07-2012. ISSN: 0017-789X.
* ↑ Burn, Stephen «Book Review - Witz - By Joshua Cohen» (en anglès). The New York Times.
* ↑ «LOS REYES DE LA MUDANZA. JOSHUA COHEN. - Qué Leer» (en espanyol europeu). [Consulta: 24 novembre 2018].
* ↑ «Joshua Cohen, mejor escritor norteamericano actual» (en castellà). Deconatus.

## Enllaços externs

* Pàgina web oficial
* Ressenya a Barnes & Noble Arxivat 2018-11-25 a Wayback Machine.
# Juan Botasso

Juan Botasso (Buenos Aires, 23 d'octubre de 1908 - Quilmes, 5 d'octubre de 1950) fou un futbolista argentí que jugava de porter.

## Trajectòria

Fou internacional amb la selecció argentina, amb la qual disputà la Copa del Món de Futbol de 1930. En aquesta competició disputà la final el dia 30 de juliol de 1930, en la qual Argentina perdé per 4 a 2 amb l'Uruguai.
Pel que fa a clubs, debutà el 1927 a Argentino de Quilmes. Després del Mundial de 1930 fitxà per Racing Club de Avellaneda on jugà fins a 1938, any en què tornà a Argentino de Quilmes, que aleshores jugava a segona divisió.

## Referències

* ↑ «Argentina squads in the 1930 World Cup». rsssf.com. [Consulta: 24 maig 2008].

## Enllaços externs

* (castellà) Perfil a Argentino de Quilmes
* (castellà) Boca Juniors vs Racing Club 1931-1938
# Juan Bufill Soler

Juan Bufill Soler (Barcelona, 1955) és un polifacètic periodista cultural i cineasta català, que cultiva també la poesia i fotografia, a més de ser guionista.
Ha treballat de crític de cinema i de música, destacant sobretot la seva longeva etapa com a periodista i crític d'art pel diari La Vanguardia.
Com a guionista de còmic ha col·laborat amb dibuixants com Pere Joan i Guillem Cifré.

## Obra
### Còmic

* 1990 - Mi cabeza bajo el mar. Editorial Complot. Col·lecció La exploración nr. 1. Com a coguionista juntament amb Emilio Manzano i Pere Joan. Dibuixos de Pere Joan.

### Poesia

* 1992 - Subespecies humanas (Península)
* 2014 - Antinaufragios (Vaso Roto)

## Exposicions comissariades

* 1984 - Tintín a Barcelona (Fundació Joan Miró). Exposició sobre el popular personatge de còmic creat per Hergé.
* 1989 - La nova Historieta. Trenta dibuixants (Ficomic).
* 1992 - Pere Joan (Ajuntament de Palma / Ficomic). Exposició sobre el dibuixant de còmics Pere Joan.

## Referències

* 1 2 Cuadrado, 2000, p. 188.
* 1 2 «Juan Bufill. Cineasta, poeta, fotògraf i critic». CCCB, 15-09-2014. [Consulta: 10 juny 2022].

## Bibliografia

* CUADRADO, Jesús (2000). Atlas español de la cultura popular: De la historieta y su uso 1873-2000, Madrid: Ediciones Sinsentido/Fundación Germán Sánchez Ruipérez. 2 v. ISBN 84-89384-23-1. (castellà)
* Fitxa d'autor a Tebeosfera (castellà)
# Kacem Slimani

Kacem Slimani (àrab: قاسم سليماني) (Settat, 1 de juliol de 1948 - 30 de novembre de 1996) fou un futbolista marroquí de la dècada de 1970.
Fou internacional amb la selecció del Marroc amb la qual participà en la Copa del Món de futbol de 1970.
Pel que fa a clubs, destacà a RS Settat i Paris FC.

## Referències

* ↑ «Kacem Slimani».
* ↑ 1970 FIFA World Cup Mexico Arxivat 2012-03-25 a Wayback Machine.
* ↑ Kacem Slimani a National-Football-Teams.com (anglès)
# Juan Carlos Payssé

Juan Carlos Payssé Salgado (Montevideo, 1 d'octubre de 1942) és un advocat i polític uruguaià pertanyent al Partit Nacional.
Graduat en Dret per la Universitat de la República. Va ser secretari polític de Wilson Ferreira Aldunate fins al 1976. No obstant això, es van separar per discrepàncies polítiques en relació amb la dictadura. Payssé va ser elegit intendent de Montevideo pels militars durant aquest període, mentre Ferreira liderava una oposició al règim des de l'exili.
Durant les eleccions de 1984 va presentar una fórmula presidencial amb Cristina Maeso, però amb escassa convocatòria.

## Referències

* ↑ (castellà) Candidatura de Juan Carlos Payssé con la oposición de Ferreira
# Juan Carlos Pérez López (futbolista madrileny)

Juan Carlos Pérez López (Madrid, 30 de març de 1990) conegut simplement com a Juan Carlos, és un futbolista madrileny que juga com a migcampista. Format a l'EFMO Boadilla i al Reial Madrid CF.

## Trajectòria

Juan Carlos va començar la seva carrera a l'Escola de Futbol Madrid-Oeste de Boadilla amb sis anys. El 2007 el Real Madrid el va incorporar al seu planter. Després de dos anys jugant a les categories juvenils, va pujar al Reial Madrid Castella el 2009, debutant contra l'Atlètic de Madrid B el 30 d'agost. El seu primer gol el va marcar el 8 de novembre a la victòria per 4-2 sobre la Gimnástica de Torrelavega.
El 28 de setembre de 2010 va ser convocat amb el primer equip per al partit de Lliga de Campions contra l'AJ Auxerre. Malgrat això, no va ser fins al 3 d'octubre quan va aconseguir debutar, a un partit de lliga contra el Deportivo de La Coruña, que guanyaren per 6-1. Només va arribar a jugar aquest partit amb el primer equip, sent traspassat per 2,5 milions d'euros a l'Sporting de Braga al juliol següent, club que el cedí al Reial Saragossa. El club madrileny es reservà una opció de recompra durant dos anys per 3,5 milions d'euros.
Juan Carlos fou posteriorment cedit al Betis, Granada CF i Màlaga CF, tots de primera divisió.
El desembre de 2017 va ser baixa per una lesió de llarga durada, cosa que va fer que el Màlaga CF fitxés Ignasi Miquel per ocupar la fitxa que havia deixat lliure.

## Notes i referències

* ↑ «'El Galgo' Juan Carlos apunta al Depor» (en castellà). As.com, 02-10-2010. [Consulta: 28 març 2011].
* ↑ «Juan Carlos: una roja ante el Pontevedra le abre la puerta» (en castellà). As.com, 25-09-2010. [Consulta: 28 març 2011].
* ↑ «Querer es poder, Real Madrid Castilla 4–2 Torrelavega» (en castellà). realmadrid.com, 08-11-2009. [Consulta: 28 febrer 2011].
* ↑ UEFA.com - UEFA Champions League 2011 - Auxerre-Real Madrid uefa.com, 28 setembre 2010.
* ↑ Real Madrid 6–1 Depotivo realmadrid.com, 4 octubre 2010.
* ↑ «Juan Carlos Pérez y David Mateos, nuevos jugadores del Real Zaragoza». Web oficial del Real Zaragoza.
* ↑ «L'extraña historia de Juan Carlos y su tránsfer desde Braga» (en castellà). Marca.com, 27-08-2011. [Consulta: 28 agost 2011].
* ↑ El Betis logra la cesión de Juan Carlos; Marca, 5 juliol 2012 (en castellà)
* ↑ Juan Carlos Pérez vestirá la elástica rojiblanca por una temporada; Granada CF, 6 juliol 2014 (en castellà)
* ↑ Málaga Club de Fútbol and Sporting Clube de Braga agree loan of Juan Carlos Pérez; Málaga CF, 24 juny 2015
* ↑ «El Màlaga fa oficial el fitxatge d'Ignasi Miquel». 324.cat, 07-12-2017 [Consulta: 8 desembre 2017].

## Enllaços externs

* Estadístiques a transfermarkt.de (alemany)
* «Fitxa de Juan Carlos» (en castellà). Web oficial del Reial Madrid.
# Kainike

Kainike (en llatí Caenica, en grec antic Καινική) va ser un districte de Tràcia segons la divisió que en va fer Roma.
Estava situat a la part del Euxí (mar Negra), segons Claudi Ptolemeu, i derivava el seu nom de la tribu tràcia dels Cenicis (caeni o caenici).

## Referències

* ↑ Smith, William (ed.). «Caenica». Dictionary of Greek and Roman Geography (1854). [Consulta: 16 juliol 2022].
# Kaira

* Per a altres significats, vegeu «Kaira (desambiguació)».
Kaira és un gènere neotropical d'Araneids amb 16 espècies descrites. Es troben des d'Amèrica del sud fins al sud i l'est de EEUU.
Teixeixen les seves petites teles de les quals pengen de cap per avall i atrauen arnes mascle que volen cap a una malla formada entre les seves potes. Usen feromones d'arnes femella d'esquer, assemblant-se al mecanisme utilitzat per Mastophora. Els dos gèneres no estan estretament relacionats, tot i que pertanyen a la mateixa família. Per tant, el comportament de captura de l'arna ha d'haver evolucionat independentment en els dos gèneres.
Totes les espècies són de color groc-blanc amb taques petites disposades a l'atzar de color blanc, marró i negre, o en algunes espècies amb bandes transversals. Les femelles tenen una longitud corporal de 4 a 10 mm. Els mascles mesuren menys de la meitat de la grandària de les femelles i estan menys pigmentats.
Els espècimens de Kaira són poc comuns en les col·leccions aracnológicas, i les femelles de les diferents espècies són difícils de diferenciar. Les femelles i les aranyes immadures poden confondre's amb espècies del gènere Pozonia amb el qual no estan estretament relacionades.

## Comportament

En lloc de teixir teles en forma d'espiral circular, construeixen una xarxa trapezoïdal petita, que conté dos triangles en ziga-zag, que l'aranya renova cada vint minuts. A continuació, l'aranya es penja de cap per avall usant els seus quatre parells de potes des de la vora inferior i més curta del trapezi que s'estén per les altres potes. Quan una arna vola cap a la malla formada entre les potes de l'aranya, l'atrapa i la mossega, i posteriorment l'embolica amb la teranyina. Al final, l'arna es queda penjada d'un bri del trapezi format entre les potes posteriors de l'aranya, que recupera la postura de caça. Fins a vuit papallones poden quedar atrapades en aquesta forma abans de l'aranya comenci a alimentar-se'n.

## Relacions

Aquest gènere està, presumiblement, relacionat amb Aculepeira, Amazonepeira i Metepeira,

## Taxonomia

* Kaira alba (Hentz, 1850) (Des de Virgínia fins a Mèxic)
* Kaira altiventer (O. P.-Cambridge, 1889) (Des del sud de Texas fins al sud del Brasil)
* Kaira candidissima (Mello-Leitão, 1941) (Argentina)
* Kaira cobimcha (Levi, 1993) (Brasil)
* Kaira conica (Gerschman & Schiapelli, 1948) (Brasil, Argentina)
* Kaira dianae (Levi, 1993) (Perú)
* Kaira echinus (Simon, 1897) (Brasil, Argentina)
* Kaira electa (Keyserling, 1883) (Brasil)
* Kaira erwini (Levi, 1993) (Perú)
* Kaira gibberosa (O. P.-Cambridge, 1890) (Des de Mèxic fins al sud del Brasil)
* Kaira hiteae (Levi, 1977) (sud-est d'EE. UU.)
* Kaira levii (Alayón, 1993) (Cuba)
* Kaira sabino (Levi, 1977) (Sud d'Arizona)
* Kaira sisena (Chamberlin, 1916) (Des de Guatemala fins a Brasil)
* Kaira shinguito (Levi, 1993) (Perú)
* Kaira tulua (Levi, 1993) (Colòmbia)

## Referències

* Levi, Herbert W. (1993): The orb-weaver genus Kaira (Araneae: Araneidae). Journal of Arachnology 21(3): 209-225. PDF Arxivat 2019-08-04 a Wayback Machine.
* Platnick, Norman I. (2007): The world spider catalog, version 8.0. American Museum of Natural History.
# Kenny Scharf

Kenny Scharf (Los Angeles, 1958) és un grafiter i pintor estatunidenc. És conegut per haver participat en l'escena d'art underground d'East Village durant els anys 1980 al costat de Jean-Michel Basquiat i Keith Haring. És així com varen començar a intervenir a l'espai públic amb grafits i murals, activitat que, més endavant, es va convertir en un moviment artisticocultural que encara avui dia és un referent important per a l'art contemporani. La seva pràctica artística do it yoursef inclou pintura, escultura, moda, audiovisual, performance i street art.

## Biografia

Va néixer a Los Angeles i es va traslladar a Manhattan, Nova York, on es va graduar en Belles Arts el 1980 a l'School of Visual Arts. Havent crescut al sud de Califòrnia després de la Segona Guerra Mundial, Scharf va quedar fascinat per la televisió i la promesa futurista del disseny modern. Les seves obres sovint consisteixen en icones de la cultura pop com Els Picapedra i Els Supersònics, o caricatures d'estatunidencs de classe mitjana en un entorn apocalíptic de ciència-ficció.
L'agost de 2018, Scharf va presentar a Eivissa l'exposició Universalis, «una mostra del seu treball recent que parteix del còmic i l'art urbà per a traçar una radiografia de les emocions humanes més simples i autèntiques».

## Referències

* ↑ Navarro, Elena. «Sovint pens en la música i el ritme per al meu treball». AraBalears, 23-08-2019. [Consulta: 13 març 2020].
* ↑ «Hammer Projects: Kenny Scharf - Hammer Museum» (en anglès). The Hammer Museum. [Consulta: 4 maig 2017].
* ↑ «Bio: kennyscharf» (en anglès). [Consulta: 13 març 2020].
* ↑ «Kenny Scharf | Pace Prints» (en anglès). www.paceprints.com. [Consulta: 4 maig 2017].
* ↑ «Kenny Scharf» (en anglès). frieze.com. Arxivat de l'original el 2017-05-02. [Consulta: 4 maig 2017].
* ↑ Daichendt, G. J.. Kenny Scharf: In Absence of Myth. Petaluma: Cameron and Company, 2016, p. 4–18. ISBN 9781937359911.
* ↑ «Mi arte cambia, pero mis intereses y obsesiones permanecen intactos», 06-08-2018. [Consulta: 13 març 2020].
# Kenny McLean

Kenneth McLean (8 de gener de 1992) és un futbolista professional escocés que juga de centrecampista o volant esquerre pel Norwich City FC anglès.
# Karl Sutter

Karl Sutter (Basilea, 10 de maig de 1914 - Spandau, 14 de setembre de 2003) va ser un atleta alemany, especialista en el salt de perxa, que va competir durant la dècada de 1930.
En el seu palmarès destaca una medalla d'or en la prova del salt de perxa al Campionat d'Europa d'atletisme de 1938, per davant Bo Ljungberg i Pierre Ramadier, segon i tercer respectivament. Fou subcampió al campionat alemany de l'especialitat en dues ocasions, el 1937 i 1939.

## Millors marques

* Triple salt. 4,05 metres (1938)

## Referències

* ↑ Klaus Amrhein in DGLD-Bulletin Nr. 57/2010, Seite 285.
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 15 abril 2020].
* ↑ «Leichtathletik - Deutsche Meisterschaften (Stabhochsprung - Herren)». [Consulta: 28 abril 2020].
* ↑ «Track and Field Statistics». [Consulta: 28 abril 2020].